“Lu su ngai mai wa na hkrun lam hta, amyu bosang langai mi pyi n mai hkrat yom ai” —Dinghkung mu madu Si Gyin Hpyin Gungshan Nung Nu amyu madu up hkang ginwang na ningbo ningla ni hte shawa masha gasa ni hpe hkrum shaga ai lam
“全面实现小康,一个民族都不能少” —习近平总书记会见贡山独龙怒族自治县干部群众代表侧记
时间:2015-01-27 10:57:32 来源:德宏团结报
“Anhte shada n chye n ko re lam n nga ai, shakram pyi shagun hkat yu saga ai.”
Nhtoi 20 ya shani Hkunmyin na jan mai tsom la nga ai. Yinnan ko sa jep sagon hkom nga ai Miwa mung pati ginjo dinghkung mu madu, mungdan tingnyang up, ginjo hpyen magam rapdo tingyang up Si Gyin Hpyin go, shi yup ai manam jarop ko Nukyang mungdo Gungshan Nung Nu amyu madu up hkang ginwang na ningbo ningla ni hte shawa masha gasa ni hpe hkrum shaga lai wa sai.
Ndai lang na hkrum shaga go, myit kro wang hta tut e myit dum to nga nna, ram ram la kau sai—
Nung amyu ni masha jahpan n lo dik amyu 28 hta na amyu langai mi re, Nung amyu ni Gungshan ginwang Dulungkyang ginwang do ko nga shanu ma ai, shanhte nga shanu ai shara grai n manu ai, shinggan de hkrang pru wa ai lam langai sha nga ai, shanhte nga ai shara ko laning mi na laman shaning chyen mi go gyo-na hkrat nna, bum maron pyi n mu mada mat hkra gaput kau ya nga ai.
Laning mi a shong—2014 ning na shaning ningnan shang wa na shong e, Gungshan ginwang na ningbo ningla ni hte shawa masha ni go, Dunghkung mu madu Si Gyin Hpyin hpang de shakram langai mi shagun dat ma ai, shakram ko dai shara na hpong shingra sutgan rot zinghka jat wa ai masa hte mung shawa masha ni a nga sat nga sa lam sharai la lu ai lam tsun shana dan ai hte rau, Kauligungshan Dulungkyang modo lam na myilong hku htu hkrang hkyem sai shiga htet shana dat ma ai, Si Gyin Hpyin shakram lu la ai hpang nhtang htet shana dat ai: “Nung amyu ni hpang de gabu hkalum lom ai shiga htang dat nngai, matsan ru yak manghkang hpe lawan shatong kau nhtom, amyu bosang shagu ni hte rau, lu su nga mai hkrun lam de hkom sa ga.”
Shakram htang dat ai laning mi jan sai, Kauligungshan na myilong hku htu ai masa gara hku rai sai kun? Shawa masha ni a nga sat nga sa lam gara hku rai nga ai kun? Gungshan ginwang na shawa masha ni hpe myit dum ai majo, Si Gyin Hpyin gade nrau tim, shakram ka dat ai ningbo ningla ni hte shawa masha marai 7 hpe so shaga la nna dung jahta lai wa sai.
Shana de hkying 6 manit 30 hta, ginwang up lit gun yu ai salang Kau De Rung, giwang pati rapdo mu madu Na Ahta, ginwang up Ma Jin Shan, Dulungkyang ginwang do pati rapdo mu madu Ho Go Shung, ginwang up Li Yung Seng, Nung amyu nu num Li Wun Shi, Tung Zhun Len re hte zuphpong shara ko hkrum shaga u ai.
Kau De Rung go Si Gyin Hpyin hpe mu ai hpang grai gabu let Nung amyu ni hkai lu hkai sha ai ko lang ai hking rai ni shachyan dan u ai, Si Gyin Hpyin hking rai gale galau yu nna san sagon u ai. Hpunpyen hte tok ai “Matsin buk” ko shakram langai mi rong ai nga jang, shakram ko nhpa bo ka ton ai lam san yu u ai. Nung amyu ni hpri sumri hku lai wa ai datbung mu jang, Si Gyin Hpyin go: “Aga, grai n loi ai wa she rai nga ai.” nga u ai.
“Ndai mung kunghpan hpaji rai nga ai lo.” Zuphpong shara na saboi ko Dulungkyang de nna la lung wa ai makru jahkro, zhaugo, lagat ntsin re ni mu jang, Si Gyin Hpyin hkai lu hkai sha ai masa san sagon yu u ai.
Si Gyin Hpyin Nung amyu gasa ni hte rau, Nung amyu ni a nga sat nga sa lam tsun ai sumla hkrung jom yu ma ai.
Sumla hkrung ko Nung amyu ni bum ga hkyen lu hkyen sha ai ko nna hpaga chye ga wa, hpri sumri lai ai ko nna modo lam htu, shangu nta rong ai ko nna wut nta rong, masha hkum mi rap jahpra gumhpro lap 900 ko nna ya lap 2000 jan du re ni madun dan u ai.
Si Gyin Hpyin sumla hkrung yu let, Kau De Rung hte Na Ahta hpe san ai: “Nta langai mi gap la yang gumhpro gade wa lang hkra a ta?” “Shong de bum ko nna pru wa yang gade na a ta?”......
Kau De Rung dinghkung mu madu Si Gyin Hpyin hpe tsun dan ai, Shong de mungdan ningnan garai n go sharot yang, Dulungkyang masha ni Gungshan ginwang sa yang wa wa sa sa shata chyen mi hkom ra ai, mungdan ningnan go gap ai hpang, gumra lam htu ton nna kru sanit ya hkom ra ai. 1999 ning hta modo lam hkrang ai hpang, gyo-na nhkrat jang na-yi hkum sanit matsat hkom ra ai. Myilong hku hkrang ai hpang, na-yi hkum 3 hkom jang ginwang ko du sai.
Lai shai mat wa ai lam tsun du jang Kau De Rung grai gabu let tsun ai: “Dinghkung mu madu myit lom ya ai majo, myilong hku maning shata 4 ko htu jahkrang ton sai, lam lama n hkrang yang go, daini nang hte rau n lu dung nga ai, shawoi shaning na ndai ten go gyo-na hkrat nna lam n hkrang ai.”
Shi shawa masha ni a gong malai tai nna tsun ai, Nung amyu ni mung htingrep hta nga shanu ai raitim, pati a hpang ko hkan na ga ai, mung htingrep na rot zinghka magam mu hpe htep lahti rai go gap ton, mung htingrep shangang shakang ton, amyu bosang shagu hte myit mang jom numhtan sharum ton, ja sutgan sharot zinghka ton rai na ga ai.
Myi-man ko mak htu ai go Nung amyu ni a mi moi na htung rai nga ai. Myi-man ko mak htu ton nna nambat langai lang shinggan pru hkom, nambat langai lang nbungli jon ai nu num Li Wun Shi hte Tung Zhun Len go chyeju dum mahkon hkon dan ma ai.
Li Wun Shi tsun ai, pati e woi-on ai gata hta, Nung amyu ni a nga sat nga sa lam lani hte lani laklai shai mat wa sai. Ngai asak 60 jan mat wa sangai, nambat langai lang nbungli jon nna, dinghkung mu madu hte sa hkrum la lu sai. Htomhpang de nye gashu gasha ni hpe mung pati a ga madat , jong atsom lung, pati a hpang hkan mu ngu sharin shaga na nngai.
Nang lahkun mi tsun, ngai lahkun mi tsun rai jom jahta to nga sai. Si Gyin Hpyin shanhte tsun ai ga hpe atsom madat gun la u ai.
Ndum shami shana na hkying 7 lai mat wa sai.
Ten n jau sai majo, Si Gyin Hpyin yong hpe tsun ai: “Daini ngai nanhte hte hkrum shaga lu ai majo grai gabu ai. Nung amyu ni hpe Dulung amyu ngu ai go hkringmang daju Chyu En Lai shamying ai re, masha jahpang 6900 sha raitim, Miwa gumsan mungdan na amyu bosang shagu ni hte maren rapra ai amyu ni re, Miwa gumsan mungdan gata hta lu su nga mai wa na matu shakut shaja nga ma ai.”
Shi matut nna tsun ai: “Nanhte Nung amyu ni nga shanu ai shara mung htingrep bum tso ntsa ko re majo, mungdan ningnan garai nlu yang nga sat nga sa lam hta grai no hpang hkrat nga ai. Mungdan ningnan lu ai hpang, pati hte asuya ni yu lanu lahku ai majo, Nung amyu ni prat ningnan de sit shang wa sai. Ya daini na prat ningnan hta, pati hte asuya ni grau nna Nung amyu ni hpe madi shado na ga ai.”
Dinghkung mu madu tsun ai, Nung amyu ni hte kaga amyu ni galu gaba rot zinghka wa ai ko nna, Miwa mung nsam rong ai hpong shingra tara gaja ai sakse mu lu nga ai. Htomhpang de gun hpai ra ai lit grai no li ai, matut nna magam lit lam shagu hpe htep lahti rai galo hkrat wa let, amyu bosang shagu hpe lu su nga mai lam de woi hkom ga. Lu su ngai mai wa na hkrun lam hta, amyu bosang langai mi pyi n mai hkrat yom ai.
“Nang go ginwang up, nang go ginwang do up.” Sin Gyin Hpyin ginwang up Ma Jin Shan hte ginwang do up Li Yung Seng hpe tsun ai, “Hpong shingra sutgan rot zinghka jat wa nga ai hte rau, Nung amyu ni a atsam mung sharot la ra ai, nanhte a magam mu matut galo na masha shapan la ra ai.”
Dinghkung mu madu Si Gyin Hpyin salang Kau De Rung hpe tsun ai, nang go Nung amyu ni a lam woi ningshong re, mungdan ting na donghkon mung re. Nanhte woi-on gaja jang, Dulungkyang ginwang do grau nna rot zinghka jat wa na re.
Si Gyin Hpyin bai tsun ai: “Ngai nanhte hte hkrum shaga ai lachyum go, anhte hpe n-gun jo na matu re, htomhpang de grau nna shakut shaja mu, mungdan ting na amyu bosang shagu hpe shakut dan ra ai, Miwa mung suthpom pati hpung ni amyu bosang shagu rot zinghka jat wa na hpe myit mada ai, yong myit mang langai hte jom shakut shaja ga.”
Dulungkyang ginwang do de 5 lang sa du yu sai Yinnan mungdo gaba pati rapdo mu madu Li Gyin Hin tsun ai: “Dinghkung mu madu Nung amyu ni galu gaba wa na hpe myit mada ai lam anhte chye lu saga ai. Anhte grau nna shakut shaja na ga ai.”
Yong n ja n hpra hte hka bra wa masai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn